उत्तर प्रदेश के मुख्यमंत्री योगी आदित्यनाथ ने लगवाई कोरोना वैक्सीन की पहली डोज
उत्तर प्रदेश के मुख्यमंत्री योगी आदित्यनाथ ने आज सुबह लखनऊ में कोरोना वैक्सीन की पहली डोज लगवाई। उन्होंने राजधानी लखनऊ के सिविल अस्पताल में कोरोना वैक्सीन लगवाई।
लखनऊ. उत्तर प्रदेश के मुख्यमंत्री योगी आदित्यनाथ ने आज सुबह लखनऊ में कोरोना वैक्सीन की पहली डोज लगवाई। उन्होंने राजधानी लखनऊ के सिविल अस्पताल में कोरोना वैक्सीन लगवाई। राज्य सरकार के एक प्रवक्ता के अनुसार, लखनऊ स्थित श्यामा प्रसाद मुखर्जी अस्पताल में नर्सिंग अफसर सिस्टर रश्मि जीत सिंह ने सीएम योगी को ‘कोवैक्सीन’ का टीका लगाया। मुख्यमंत्री ने ट्वीट करके भी इसकी जानकारी दी। उन्होंने लिखा, "आज मैंने लखनऊ स्थित डॉक्टर श्यामा प्रसाद मुखर्जी (सिविल) अस्पताल में कोरोना वायरस के स्वदेशी टीके की पहली खुराक ली। मैं, उत्तर प्रदेश को 'कोरोना मुक्त' बनाने हेतु सभी योग्य लोगों से टीका लगवाने का आह्वान करता हूं। आइए, कोरोना वायरस के विरुद्ध संघर्ष में हम सभी सहभागी बनें।"लखनऊ. उत्तर प्रदेश के मुख्यमंत्री योगी आदित्यनाथ ने आज सुबह लखनऊ में कोरोना वैक्सीन की पहली डोज लगवाई। उन्होंने राजधानी लखनऊ के सिविल अस्पताल में कोरोना वैक्सीन लगवाई। राज्य सरकार के एक प्रवक्ता के अनुसार, लखनऊ स्थित श्यामा प्रसाद मुखर्जी अस्पताल में नर्सिंग अफसर सिस्टर रश्मि जीत सिंह ने सीएम योगी को ‘कोवैक्सीन’ का टीका लगाया। मुख्यमंत्री ने ट्वीट करके भी इसकी जानकारी दी। सीएम योगी को टीका लगाने वाली नर्स रश्मि ने ‘पीटीआई-भाषा’ को बताया कि मुख्यमंत्री को आज सुबह ‘कोवैक्सीन’ की पहली खुराक दी गई। मुख्यमंत्री ने टीके से संबंधित सभी जानकारियां प्राप्त की और टीका लगवाने के बाद 30 मिनट तक अस्पताल में ही रुके। योगी ने कोविड-19 बढ़ते मामलों के मद्देनजर सभी से अतिरिक्त सतर्कता बरतने की भी अपील की है।अबतक कोरोना वैक्सीन की 7,44,42,267 खुराकें लगाई जा चुकी हैंइससे पहले रविवार शाम 8 बजे स्वास्थ्य मंत्रालय द्वारा जारी किए गए आंकड़ों के अनुसार,अबतक कोरोना वैक्सीन की 7,44,42,267 खुराकें लगाई जा चुकी हैं। इनमें से 89,53,552 स्वास्थ्यकर्मियों को पहली खुराक दी गई है और 53,06,671 स्वास्थ्यकर्मियों को दूसरी खुराक दी गई है। अग्रिम मोर्चा के 96,19,289 कर्मियों को पहली खुराक और 40,18,526 कर्मियों को दूसरी खुराक दी गई है। इसके अलावा 45 वर्ष से अधिक उम्र के 4,57,78,875   लाभार्थियों को पहली खुराक और 7,65,354 लाभार्थियों को दूसरी खुराक लगाई जा चुकी है।मंत्रालय ने बताया, ‘‘शनिवार की शाम आठ बजे तक टीके की 13,00,146 खुराक दी गई। रविवार को देशव्यापी कोविड-19 टीकाकरण का 78वां दिन था। इनमें से 11,86,621 लाभार्थियों को पहली खुराक और 1,13,525 लाभार्थियों को दूसरी खुराक दी गई।’’इसके अलावा 45 वर्ष से अधिक आयु के 11,23,851 और 78,012 लाभार्थियों को क्रमश: पहली और दूसरी खुराक दी गई। देशव्यापी टीकाकरण कार्यक्रम की शुरुआत 16 जनवरी को शुरू की गई थी और पहले स्वास्थ्यकर्मियों का टीकाकरण शुरू किया गया था। वहीं अग्रिम मोर्चा के कर्मियों का टीकाकरण दो फरवरी से शुरू किया गया था। कोविड-19 टीकाकरण का अगला चरण एक मार्च से 60 वर्ष से अधिक उम्र के लोगों और अन्य गंभीर बीमारियों से पीड़ित 45 वर्ष से अधिक उम्र के लोगों के लिए शुरू किया गया था। भारत में एक अप्रैल से 45 वर्ष से अधिक उम्र के सभी लोगों के लिए टीकाकरण कार्यक्रम शुरू किया गया।